Ministrstvo za kmetijstvo, gozdarstvo in prehrano, Dunajska 22, 1000 Ljubljana (v nadaljnjem besedilu: ministrstvo), na podlagi:

* Uredbe o pomoči ob nepredvidljivih dogodkih v kmetijstvu (Uradni list RS, št. 45/14, 65/14, 32/15, 84/15, 3/17, 4/17 – popr., 30/19 in 61/21; v nadaljnjem besedilu: uredba);
* Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23; v nadaljnjem besedilu: Zakon o kmetijstvu);
* Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9), zadnjič spremenjena z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 2024/3118 z dne 13. 12. 2024; v nadaljnjem besedilu: Uredba 1408/2013/EU), objavlja

**JAVNI RAZPIS**

**za ukrep II: Finančna pomoč ob smrti, invalidnosti ali nezmožnosti za delo v letu 2025**

1. Osnovni podatki o javnem razpisu
   1. Predmet podpore javnega razpisa za ukrep II: Finančna pomoč ob smrti, invalidnosti ali nezmožnost za delo v letu 2025 (v nadaljnjem besedilu: javni razpis) je določen v prvem odstavku 9. člena uredbe.
   2. Skupna višina nepovratnih sredstev, namenjenih za javni razpis, znaša do 80.000 eurov.
   3. Sredstva bremenijo proračunsko postavko 553810 – Program podpor za prestrukturiranje kmetijstva na ministrstvu za leto 2025, NRP 2330-21-5108 nepredvidljivi dogodki v kmetijstvu 2023 – 2027.
   4. Sredstva iz tega javnega razpisa se dodelijo po pravilih o dodeljevanju pomoči *de minimis* v skladu z Uredbo 1408/2013/EU, kot to določa drugi odstavek 1. člena te uredbe.
   5. V skladu s prvim odstavkom 12. člena uredbe se sredstva iz tega javnega razpisa dodelijo z odprtim javnim razpisom.
   6. Informacije o javnem razpisu lahko pridobite na Agenciji Republike Slovenije za kmetijske trge in razvoj podeželja (v nadaljnjem besedilu: agencija), Dunajska 160, 1000 Ljubljana na tel. 01/580-77-92, v ponedeljek, torek in četrtek od 9. do 15. ure, v sredo od 8.30 do 15. ure in v petek od 8.30 do 14. ure ali po elektronski pošti: aktrp@gov.si.
2. Vlagatelj in upravičenec
   1. Vlagatelj in upravičenec sta določena v 3. členu uredbe.
3. Pogoji za pridobitev sredstev
   1. Pogoji za pridobitev sredstev so določeni v 10. členu uredbe.
   2. Vlagatelj mora oddati mora zbirno vlogo za ukrepe kmetijske politike (v nadaljnjem besedilu: zbirna vloga) v letu 2025. Če v letu 2025 zbirna vloga še ni bila oddana, se upošteva zbirna vloga iz preteklega koledarskega leta oziroma iz leta 2024.
   3. Vrsta pokojninskega in invalidskega zavarovanja za nosilca ali člana kmetije je določena v drugi alineji 10. člena uredbe. Kot član kmetije se šteje oseba v skladu s četrtim odstavkom 5. člena Zakona o kmetijstvu. V primeru smrti in invalidnosti mora biti oškodovanec pokojninsko in invalidsko zavarovan kot kmet ali iz naslova kmetijske dejavnosti na dan smrti oziroma na datum izdaje odločbe o priznani pravici do invalidnosti. V primeru začasne nezmožnosti za delo pa mora biti oškodovanec pokojninsko in invalidsko zavarovan kot kmet ali iz naslova kmetijske dejavnosti celotno obdobje, za katero uveljavlja finančno pomoč iz naslova tega javnega razpisa.
   4. Čas nastanka škodnega dogodka je določen v tretji alineji 10. člena uredbe. Čas nastanka škodnega dogodka je v primeru smrti datum smrti, v primeru invalidnosti datum izdaje odločbe o priznani pravici do invalidnosti, v primeru nezmožnosti za delo pa datum zadnje začasne nezmožnosti za delo, ki je razviden iz izreka odločbe o začasni nezmožnosti za delo
   5. Višina dohodka nosilca ali člana kmetije je določena v četrti alineji 10. člena uredbe. Če oškodovanec ni zavezanec za plačilo dohodnine (oškodovancu ni bila izdana odločba o dohodnini), se upošteva potrdilo o dohodku, ki ga izda Finančna uprava Republike Slovenije.
4. Finančne določbe
   1. Finančne določbe so določene v 11. členu uredbe.
   2. Sredstva se upravičencem nakažejo na transakcijski račun v skladu s 35. členom Zakona o kmetijstvu.
5. Omejitve za pridobitev sredstev
   1. Omejitve za pridobitev sredstev so določene v 16. členu uredbe.
6. Združevanje pomoči in skupen znesek pomoči
   1. Združevanje pomoči in skupen znesek pomoči sta določena v 4. členu uredbe.
7. Preverba pred odobritvijo pomoči in način poročanja
   1. Preverba pred odobritvijo pomoči in način poročanja sta določena v 17. členu uredbe.
8. Vlaganje vlog, rok in način prijave, odpiranje in obravnavo vlog ter odločitev o izpolnjevanju pogojev
   1. Vlaganje vlog, rok in način prijave, odpiranje in obravnavo vlog ter odločitev o izpolnjevanju pogojev določajo 12., 13. in 14. člen uredbe.
   2. Podrobna navodila o prijavi v informacijski sistem in izpolnjevanju vloge v njem ter vlaganju vloge se objavijo na osrednjem spletnem mestu državne uprave.
9. Obdelava osebnih podatkov
   1. V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2) so informacije za posameznike, katerih osebne podatke bo obdelovala agencija, objavljene na spletni strani agencije.
10. V tem javnem razpisu se v zvezi določili uredbe, ki urejajo pomoč *de minimis* v primarni kmetijski proizvodnji in niso usklajene z zadnjimi spremembami uredbe EU, ki ureja to vrsto pomoči, neposredno uporabljajo določila Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9), zadnjič spremenjene z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 2024/3118 z dne 13. 12. 2024).

Mateja Čalušić

ministrica